Document ID: /roh_data/filtered/fineweb-2-filterrobots_roh.jsonl.gz/52677

Ensemen cun Franz Sepp Caluori da Panaduz haja el gì l'idea d'organisar ina festa a Cuira. Els hajan er ponderà davart ina fiera da Nadal, raquinta Kurt Benker. La fin finala sajan els dentant vegnids sin l'idea d'organisar ina festa en la citad.
Avant ch'igl ha dentant dà la festa da Cuira, hai dà durant dus onns la festa da la Via da la Posta. En la citad veglia devi numnadamain era anc autras festas da via.
Surlaschà nagut a la casualitad
Il 1989 hai dà per l'emprima giada la festa da Cuira sco quai ch'ins enconuscha ella oz. Gia da quel temp era la festa mez avust, avant che la scola cumenza:
Nus avain decidì da far la festa durant il mais d'avust, perquai che l'aura è lura la pli segira. Nus avain perfin laschà analisar quai.
Sche Kurt Benker guarda enavos sin l'emprima ediziun da la festa da Cuira, sa regorda el oravant tut vid ina chaussa: «Igl era scumandà da metter si tendas.» Ins vuleva mussar als visitaders la bella citad veglia e quai n'avess betg funcziunà cun tendas dapertut.
RR actualitad 07:20